钦定古今图书集成/理学汇编/字学典/第060卷 > 石鼓文
## 钦定古今图书集成/理学汇编/字学典/第060卷 > 石鼓文

按：《元和郡县志》，石鼓文，在天兴县南二十里许，石形
如鼓，其数有十，盖纪周宣王畋猎之事，其文即史籀
之迹。唐贞观中，吏部侍郎苏勖纪其事云：“虞、褚、欧阳，
共称古妙。虽岁久讹阙，然遗迹尚有可观。而历代纪
地理志者，不存纪录，尤可叹惜。”

按《法书苑》，石鼓文谓之《周宣王猎碣》，共有十鼓，其文
则史籀大篆也。年代斯远，字多讹阙。旧存岐山石鼓
村，今移置凤翔府夫子庙按《帝京景物略》，“石鼓高二尺，广径一尺有奇，其数十，
其文籀，其辞诵天子之田。”元大德十一年，虞集为大
都教授，得之泥中，始移国学大成门内。言鼓者人人
殊，谓周宣王之鼓，韩愈、张怀瓘、窦𣳻也；谓文王之鼓，
至宣王刻诗，韦应物也；谓秦氏之文，宋郑樵也；谓宣
王而疑之，欧阳修也；谓宣王而信之，赵明诚也；谓成
王之鼓，程大昌、董逌也；谓宇文周作者马子卿也。鼓
文剥漫。宋治平中，存字四百六十有五，元至元中，存
字三百八十有六。据今拓本，则甲“鼓”字六十一，乙“鼓”
字四十七，丙鼓字六十五，“丁”“鼓”字四十七，“戊”“鼓”字一
十二，“己”“鼓”字四十一，“庚”“鼓”字“八”，“壬”“鼓”字三十八，“癸”“鼓”
字“六”，共三百二十五字存，惟“辛”“鼓”字无存者。